PATVIRTINTA

Klaipėdos lopšelio-darželio „Nykštukas“

direktoriaus 2023 m. kovo 13 d.

įsakymu Nr. V1- 25

**KLAIPĖDOS LOPŠELIO-DARŽELIO „NYKŠTUKAS“**

**AUKLĖTOJO PADĖJĖJO PAREIGYBĖS APRAŠYMAS**

**I SKYRIUS**

**AUKLĖTOJO PADĖJĖJO PAREIGYBĖ**

1. **Auklėtojos padėjėjo pareigybė priklauso** IV pareigybių grupei.
2. **Auklėtojo padėjėjo pareigybės lygis** – C.
3. **Auklėtojo padėjėjo paskirtis** – pastoviai palaikyti tinkamą priskirtų grupės bei sanitarinių patalpų sanitarinę higieninę būklę, talkinti grupės auklėtojui organizuojant veiklą ir maitinant vaikus.
4. **Auklėtojo padėjėjo pavaldumas** – auklėtojo padėjėjas pavaldus direktoriui, tiesiogiai atskaitingas direktoriaus pavaduotojui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. **Darbuotojas, einantis šias pareigas, turi atitikti šiuos specialius reikalavimus:**

5.1. auklėtojo padėjėju gali dirbti asmuo turintis ne žemesnį kaip vidurinį išsilavinimą, mokantis lietuvių kalbą, gebantis bendrauti su vaikais;

5.2. auklėtojo padėjėjas privalo būti išklausęs Privalomojo higienos įgūdžių ir pirmosios pagalbos mokymo programas ir turėti tai patvirtinančius sveikatos žinių atestavimo pažymėjimus;

5.3. auklėtojo padėjėjas turi būti darbštus, pareigingas, gebantis bendradarbiauti su grupės auklėtojomis, besilaikantis moralinių ir etinių normų.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

**6. Auklėtojo padėjėjo pareigas einantis darbuotojas vykdo šias funkcijas:**

6.1. tvarko, valo, vėdina grupę ir jam priskirtas patalpas, prižiūri jose esančius augalus;

6.2. talkina grupės auklėtojui organizuojant ugdomąją veiklą;

6.3. prižiūri vaikus auklėtojui nesant grupėje;

6.4. padeda mokytojui aprengti ar nurengti vaikus, juos išvesti į lauką ir parvesti iš jo; lopšelio ir ankstyvojo darželio amžiaus grupių mokytojams padeda veiklos lauke metu;

6.5. kartu su grupės mokytoju vyksta į grupės vaikų ekskursijas, išvykas;

6.6. plauna, prižiūri grupėje esančius žaislus ir žaidimus;

6.7. prižiūri grupės baldus bei kitą inventorių, pastebėjus jį netinkamu naudoti informuoja direktoriaus pavaduotoją;

6.8. parneša į grupę maistą, padeda jį išdalinti vaikams, plauna indus; maitinant valgykloje, padeda organizuoti grupės vaikų maitinimą;

6.9. ženklina indus, baldus, patalynę, pašluostes, rankšluosčius;

6.10. keičia skalbinius;

6.11. dalyvauja aplinkos, įstaigos patalpų tvarkymo talkose, akcijose;

6.12. nustatyta tvarka pasitikrina sveikatą;

6.13. dirba tik su tvarkingais, nekeliančiais grėsmės sveikatai ir gyvybei įrengimais bei inventoriumi, saugiomis cheminėmis valymo priemonėmis;

6.14. dalyvauja įstaigos kontroliuojančių administracijos darbuotojų ir valstybinių įstaigų darbuotojų (esant reikalui) patikrinimuose;

6.15. puoselėja emociškai saugią aplinką įstaigoje, informuoja grupės mokytoją ar įstaigos administraciją apie pastebėtą galimą vaiko teisių pažeidimą;

6.16. vykdo kitus direktoriaus, direktoriaus pavaduotojo nenuolatinio pobūdžio, teisėtai jam pavestus darbus, užtikrinančius įstaigos tikslų ir uždavinių įgyvendinimą.

**IV SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

**7. Auklėtojo padėjėjas atsako:**

7.1 už darbo saugos instrukcijų, higienos normų, priešgaisrinės saugos taisyklių, darbo tvarkos taisyklių vykdymą;

7.2. pateiktų darbo priemonių išsaugojimą;

7.3. savo veiksmais ar neveikimu padarytą materialinę žalą;

7.4. kokybišką priskirtų funkcijų vykdymą;

7.5. asmens higienos bei sanitarijos taisyklių laikymąsi;

7.6. taupų lopšelio-darželio ,,Nykštukas“ materialinių ir energetinių išteklių naudojimą;

8. Už savo pareigų nevykdymą ar netinkamą vykdymą auklėtojo padėjėjas atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)